CELEX: 62006CA0489
Language: sk
Date: 2009-03-19 00:00:00
Title: vec C-489/06: Rozsudok Súdneho dvora (štvrtá komora) z  19. marca 2009 — Komisia Európskych spoločenstiev/Helénska republika (Nesplnenie povinnosti členským štátom — Smernice 93/38/EHS a 93/42/EHS — Verejné zmluvy — Postupy verejného obstarávania tovarov a prác — Dodávky pre nemocnice)

16.5.2009   
            
            
               SK
            
            
               Úradný vestník Európskej únie
            
            
               C 113/3
            
         Rozsudok Súdneho dvora (štvrtá komora) z 19. marca 2009 — Komisia Európskych spoločenstiev/Helénska republika
   (vec C-489/06) (1)
   
   (Nesplnenie povinnosti členským štátom - Smernice 93/38/EHS a 93/42/EHS - Verejné zmluvy - Postupy verejného obstarávania tovarov a prác - Dodávky pre nemocnice)
   2009/C 113/04
   Jazyk konania: gréčtina
   
      Účastníci konania
   
   
      Žalobkyňa: Komisia Európskych spoločenstiev (v zastúpení: M. Patakia a X. Lewis, splnomocnení zástupcovia)
   
      Žalovaná: Helénska republika (v zastúpení: D. Tsagkaraki a S. Chala, splnomocnené zástupkyne)
   
      Predmet veci
   
   Nesplnenie povinnosti členským štátom — Porušenie článku 8 ods. 2 smernice 93/36 o koordinácii postupov verejného obstarávania dodania tovaru (Ú. v. ES L 199, s. 1; Mim. vyd. 06/002, s. 10), ako aj článkov 17 a 18 smernice Rady 93/42/EHS zo 14. júna 1993 o zdravotníckych pomôckach (Ú. v. ES L 169, s. 1; Mim. vyd. 13/012, s. 82) — Vylúčenie, v rámci verejného obstarávania na dodávky pre verejné nemocnice v Grécku, zdravotníckych pomôcok z dôvodu ich „všeobecnej primeranosti a bezpečnosti ich používania“, hoci tieto výrobky mali označenie zhody CE, a v každom prípade bez toho, aby sa postupovalo podľa postupu stanoveného v smernici 93/42/EHS
   
      Výrok rozsudku
   
   
               1.
            
            
               Helénska republika si tým, že odmietla ponuky týkajúce sa zdravotníckych pomôcok opatrených označením CE bez toho, aby príslušní verejní obstarávatelia pre grécke nemocnice v každom prípade postupovali v súlade s postupom stanoveným v smernici Rady 93/42/EHS zo 14. júna 1993 o zdravotníckych pomôckach, zmenenej a doplnenej nariadením Európskeho parlamentu a Rady (ES) č. 1882/2003 z 29. septembra 2003, nesplnila povinnosti, ktoré jej vyplývajú z článku 8 ods. 2 smernice Rady 93/36/EHS zo 14. júna 1993 o koordinácii postupov verejného obstarávania dodania tovaru, zmenenej a doplnenej smernicou Komisie 2001/78/ES z 13. septembra 2001 a článkov 17 a 18 smernice 93/42, zmenenej a doplnenej nariadením č. 1882/2003.
            
         
               2.
            
            
               Helénska republika je povinná nahradiť trovy konania.
            
         
      (1)  Ú. v. EÚ C 326, 30.12.2006.